
  PROCES VERBAL nr.3

al şedinţei Grupului Tehnic de Lucru pe domeniul protecţie socială

Data: 17 martie 2010

Locul desfăşurării: sala de şedinţe et. 4, Ministerul Muncii, Protecţiei Sociale şi Familiei  

Agenda

1. Cu privire la examinarea propunerii din partea Ligii persoanelor care trăiesc cu HIV referitor la criteriile de vulnerabilitate ale beneficiarilor şi  stabilirea mecanismului de transmitere a pachetelor pentru persoanele cu HIV/SIDA,  conform Grantului GFATM  Runda a 8-a;

Participanţi:    

1. Doroş Diana, consultant, Direcţia politici de asigurare a egalităţii de gen şi prevenirea violenţei, secretar al GTL, MMPSF

2. Rodica Morari, şef Secţie, Direcţie Protecţie a familiei şi drepturilor copilului, MMPSF

3. Viorica Şeremet, şef Secţie servicii sociale, MMPSF

4. Elena Draghici, consultant, Direcţia politici de protecţie a persoanelor cu dizabilităţi,

5. Doru Cătălina, şef-adjunct, Direcţie raporturi de muncă şi parteneriat social, MMPSF

6. Ungureanu Valentina, consultant superior, Secţia politici migraţionale, MMPSF

7. Otilia Scutelniciuc,  unitatea de M&E, Şef Direcţie CNMS   

8. Ecaterina Damian, Centrul PAS

9. Vitalie Slobozian, Fundaţia Soros Moldova 
10. Angelica Bordeianu, Fundaţia Soros Moldova

11. Igori Chilcevschii, Preşedinte, Liga persoanelor care trăiesc cu HIV

12. Valentina Leca, Coordonator protecţie socială, Liga persoanelor care trăiesc cu HIV

Diana Doroş a salutat participanţii la şedinţă şi a oferit cuvîntul Dlui Chilcevscii.
Igori Chlcevschii a informat GTL că documentele (criteriile şi mecanismul) prezentate astăzi la grupul de lucru nu au fost finalizate datorită unor circumstanţe interne ale Ligii PHS. În continuare, dl. Chilcevschi a comentat propunerile/comentariile care au parvenit din partea   Dnei Gabriela Ionaşcu,  Coordonator  UNAIDS Moldova, membru al GTL, după cum urmează:

 1. Scopul proiectului este asigurarea aderenţei la tratament ARV, în structura in care este elaborat mecanismul de transmitere nu se vede legătura dintre aderenţa şi tratament ARV. Dacă   fiecare persoana în general trebuie să vina să ia un pachet o data la trei luni de ce nu se asociază distribuirea pachetului cu testarea la CD4, PCR şi rezistenta virală? Astfel, vom obţine o dispensarizare mai bună si o aderenta mai mare.

2. Mecanismul a fost elaborat cu implicarea medicilor infecţionişti din teritoriile unde activează ONG, sau sunt subcontractate ONG. Ce facem cu restul ţarii? Cine va lucra cu restul medicilor infecţionişti? Daca nu se lucrează pe tot teritoriul ţarii se încalcă principiul echitaţii si accesibilităţii care este prioritar pentru Fondul Global.

3. În mecanismul descris se face referire la o serie de structuri intermediare care par a fiinutile, iar implicarea a unui număr foarte mare de oameni va duce inevitabil la încălcarea confidenţialităţii.
4. Mecanismul descris face referire la procesul de decizie unilateral "Секретариат Лиги ЛЖВ РМ, согласно критериям и протоколам региональных комиссий, утверждает" . Decizia de distribuire a pachetelor urmează să fie multilaterala, prin comisie, nu de către Secretariatul Ligii. Examinarea dosarelor, ţinind cont că numărul persoanelor nu este foarte mare ar trebui  centralizată, şi nu lăsată la discreţia unor comisii regionale care nu este clar cum vor funcţiona.
Igori Chilcevschii nu a fost de acord cu majoritatea comentariilor făcute de dna Ionaşcu, menţionînd că Liga ar avea o altă viziune asupra mecanismului de distribuire a pachetelor alimentare, că deciziile privinde distribuirea ar trebui lute de Ligă şi MMPSF ar trebui să delege o persoană care să facă parte dintr-o comisie a Ligii. În acelaş context, viziunea Ligii asupra mecanismului de distribuire a pachetelor alimentare nu a fost discutat în cadrul organizaţiilor din Liga şi d-l Chilcevcshii nu a prezentat nici un act din partea Ligii care ar susţine oficial părera d-lui Chilcevchii. 
Diana Doroş a susţinut ideea de a avea o decizie multilaterală, în baza unor criterii clare de selectare şi a adus ca exemplu mecanismul creat în baza Sistemului Naţional de Referire în domeniul protecţiei şi asistenţei victimelor şi potenţialelor victime ale traficului de fiinţe umane, care se propune pe viitor ca  model de abordare multidisciplinară pentru identificarea, reabilitarea  şi reintegrarea socială a persoanelor  cu HIV/SIDA, mecanism care a stat la baza componentului social în proiectul ţării înaintat pentru  Runda 8 a GFATM.

Sistemul Naţional de Referire în domeniul protecţiei şi asistenţei victimelor şi potenţialelor victime ale traficului de fiinţe umane (SNR în continuare), lansat de către Minister în parteneriat cu Misiunea Organizaţiei Internaţionale pentru Migraţie în Moldova este extins pe parcursul anilor 2006-2010  în 26 de localităţi. Rolul echipei multidisciplinare constă în implicarea specialiştilor în cele 4 etape de prevenire şi combatere a traficului de fiinţe umane: identificare, repatriere, asistenţă de criză şi asistenţă de lungă durată (reintegrare) cu accent sporit pe procesul de monitorizare a cazurilor asistate la nivel local. Echipa multidisciplinară raională, a fost creată, conform Ordinului nr. 33 din 13.01.2006 al  Ministrului Sănătăţii şi Protecţiei Sociale. Misiunea Echipei este de a referi persoana conform necesităţilor acesteia, identificate şi incluse în Planul individual de reabilitare şi reintegrare socială, spre serviciile existente la nivel de raion sau la Unitatea de  coordonare a SNR şi genul de activitate fiind - echipă operaţională la nivel teritorial. De asemenea, echipa nominalizată numeşte Managerul de caz pentru fiecare beneficiar, individual, care prin urmare monitorizează realizarea Planului individual de reabilitare şi reintegrare socială şi pe o perioadă post reintegrare. Aplicarea acestui mecanism ar duce la identificarea noilor beneficiari şi ar creşte credibilitatea acestora faţă de sistemul naţional de sănătate şi protecţie socială. Este posibil ca în situaţia respectării confidenţialităţii persoanelor cu HIV/SIDA să fie numit Managerul de caz medicul infecţionist din raion.
Igori Chilcevschii a replicat că Liga PHS nu doreşte să utilizeze acest mecanism datorită specificului  necesităţilor persoanelor care trăiesc cu HIV/SIDA. Totodată a menţionat că numărul persoanelor care au nevoie de pachete alimentare este cu mult mai mare decît numărul persoanelor care vor primi fără a face referire la cifre oficiale sau la o sursă care să-i confirm părerea. Dl Chilcevschii a solicitat  lista echipelor multidisciplinare şi a asistenţilor sociali, cu care vor conlucra membrii din Liga persoanelor cu HIV/SIDA.
Viorica Şeremet a menţionat despre Codul Deontologic al Asistentului Social.  În acest Cod sunt stipulate  standardele  de  comportament  profesional  şi  de  practică  pentru  asistentul social,  sunt  stabilite  responsabilităţile  deontologice  în  exercitarea  activităţii  de asistenţă socială în vederea protejării şi promovării intereselor utilizatorilor, precum şi interesele profesionale ale prestatorilor de servicii sociale.
Rodica Morari a explicat că este necesar să identificăm persoanele conform criteriilor de vulnerabilitate prestabilite.  Pentru identificarea persoanelor  este nevoie de completarea anchetei sociale. 
Diana Doroş medicii infecţionişti vor avea un rol important în cadrul echipei multidisciplinare, fiindcă  cel mai important criteriu de distribuire a pachetului alimentar este aderenţa la tratament, iar informaţia confidenţială despre persoanele cu HIV o deţin numai aceşti specialişti. 
Vitalie Slobozian a explicat că Fondul Global îşi doreşte clar să vadă care este implicarea statului în implementarea Grantului, pentru a avea o perspectivă a continuităţii realizării activităţilor în viitor. Este necesar ca mecanismul şi criteriile să fie în concordanţă cu cele ale MMPSF, iar în caz de necesitate să fie adaptate actele normative în vigoare pentru  categoria de beneficiari pe care noi îi asistăm.
Rodica Morari e recomandat Ligii să  utilizeze Mecanismul  şi Managementul de caz care a fost elaborat de către minister. Acestea ţin cont de condiţiile sociale generale şi asigură identificarea stării de dificultate/vulnerabilitate a unui sau altui beneficiar.

Igori Chilcevschii a spus ca el nu crede în funcţionalitatea mecanismului propus, în prima jumătate de an şi nu este de acord cu completarea  anchetelor sociale. Motivul ar fi că, beneficiarii nu au încredere în sistem şi ei nu vor dori să colaboreze cu structurile de stat fără a face referire la cifre oficiale sau la vre-un studiu în răndul PHS care să-i susţină părerea. 
El a insitat ca pachetele alimentare să fie distribuite conform modalităţii propuse de Liga fără a fi prezentat mecanismul de distribuţie sau un act oficial care ar demonstra că mecanismul a fost consultat cu organizaţiile Ligii. Listele cu persoanele care au fost selectate din raioanele Republicii pentru acordarea pachetelor alimentare în primul trimestru au fost elaborate de către  membrii din teritoriu ai AO Liga persoanelor care trăiesc cu HIV.  
Vitalie Slobozian a propus că, dat fiind faptul că  pentru trimestrul I au fost deja selectaţi beneficiarii, conform unor anchete sociale elaborate de către ONG,  şi ţinînd cont de timpul restrîns pînă la finalul trimestrului I, grupul de lucru să ia act de faptul că Liga PHS va distribui pachetele în baza listelor compilate de secretariatul Ligii. Pentru trimestrul doi Liga va analiza actele în vigoare şi va propune GTL pentru examinare criteriile şi mecanismul de selectare şi distribuire a pachetelor în baza antelor normative ale MMPSF, conform anchetelor sociale şi criteriilor existente deja în sistemul de protecţie socială. 

Toate eforturile trebuie să fie consolidate pentru a avea un rezultat comun, asistenţă şi servicii pentru persoanele care trăiesc  cu HIV.
Otilia Scutelniciuc a propus să se fixeze nişte termene pentru următoarea şedinţa, la care Liga să prezinte criteriile şi mecanismul în conformitate cu sugestiile GTL, pentru ca repartizarea pachetelor în semestrul II să corespundă standardului revizuit pentru categoria de beneficiari vulnerabili în bază de HIV.
 Trebuie se ne referim nu numai la pachete alimentare, ceia ce încercăm noi să facem este să deschidem sistemul, să ajutăm celelalte persoane care nu sînt în tratament ARV, dar care sînt în stare de vulnerabilitate şi au nevoie de alte servicii sociale. 
 Igori Chilcevschii  a menţionat că mecanismul propus nu se încadrează pentru categoria de persoane cu HIV, deoarece  adresările care au fost anterior la Secţia Asistenţă Socială din partea membrilor ONG din domeniu nu s-au soluţionat, la Bălti este o situaţie diferită ei au o atitudine diferita faţă de aceste persoane fără a face referire la cifre oficiale sau la studii care ar confirma o aşa poziţie.. 
Otilia Scutelniciuc a confirmat că Statul trebuie să preia mecanismul de acordare a asistenţei sociale pentru persoanele care trăiesc cu HIV, pentru a planifica gradual şi treptat acest ajutor din bugetul de stat.
Sa decis: 

1. GTL a luat act de faptul că, în trimestrul I 2010, pachetele alimentare vor fi distribuite conform anchetelor elaborate de către Liga persoanelor care trăiesc cu HIV cu criteriul de bază aflarea în tratament ARV.
2. Liga va prezenta criteriile şi mecanismul de distribuţie utilizat de Ligă consultat cu organizaţiile Ligii şi tranferat în act oficial nu mai tirziu de 2 Aprilie 2010. 
3. Liga va armoniza pachetul de documente privind selectarea persoanelor şi distribuirea pachetelor prezentat, la mecanismele elaborate de către minister şi determinarea criteriilor de vulnerabilitate în conformitate cu managementul de caz aprobat de către Minister. Liga urmează să prezinte GTL pachetul de documente la următoarea şedinţă a GTL.
4. De organizat şedinţa GTL pe domeniul Protecţie Socială în a doua jumătate a lunii aprilie 2010. 

                  Preşedintele GTL                              Lilia Pascal

                  Secretar GTL                                    Diana Doroş
